Psalme 4 | Beibele Inthaneteng | Phetolelo ya Lefase le Lefsa
Go moopediši: Diriša dikwadi.+ Koša ya Dafida. 4 Ge ke goeletša, o nkarabe, wena Modimo wa ka yo a lokilego.+Ge ke le tlalelong o mpulele tsela ya go tšwa.Nkgaugele+ gomme o kwe thapelo ya ka. 2 Lena bana ba batho, letago+ la ka le tla rogakwa go fihla neng,Mola le duletše go rata dilo tša lefeela,Mola le duletše go nyaka gore le hwetše maaka? Seʹlah. 3 Ka gona tsebang gore Jehofa o tla hlaola yo a mmotegelago;+Jehofa yena o tla nkwa ge ke mmitša.+ 4 Ge le ferekane, le se ke la dira sebe.+Bolelang le nnoši ka dipelong tša lena le le malaong a lena+ gomme le ikhomolele. Seʹlah. 5 Dirang dihlabelo tša toko,+Le boteng Jehofa.+ 6 Ba bantši ba re: “Ke mang yo a tlago go re bontšha tše botse?”Re hlabišetše seetša sa sefahlego sa gago,+ hle Jehofa. 7 O tla thabiša pelo ya ka+Go feta nakong ya ge mabele a bona le beine ya bona e mpsha di atile.+ 8 Ke tla sekama ka ba ka robala ka khutšo,+Gobane wena Jehofa, ke wena o nnoši o dirago gore ke dule ka polokego.+